**POLITICA PRIVIND PREVIZIUNILE**

Previziunea este un mod de cercetare si cunoastere a realitatii pentru a anticipa o actiune viitoare pe baza unor criterii de rationalitate.

Scopul acestei politici este de a crea un cadru la un nivel general, care sa sustina pregatirea si publicarea previziunilor si estimarilor utilizate de catre management in evaluarea performatei viitoare.

Informatiile disponibile sunt structurate in modele de previziune si bugetare, generand un scenariu probabil pentru evolutia activitătii si performantei societatii pe termen scurt, mediu si lung.

In vederea conformarii cu cerintele Codului de Guvernanta Corporativa al Bursei de Valori Bucuresti, Antibiotice a decis adoptarea unei politici in legatura cu previziunile.

In cadrul societatii, instrumentele de previziune, indeplinesc mai multe functii precum: functia de planificare, functia de control, functia de asigurare a rentabilitatii, a lichiditatii, a echilibrului financiar si gestiunea optima a capitalului.

Conform prevederilor Actului constitutiv, aprobarea obiectivelor strategice ale societatii, aprobarea planului de administrare, precum si aprobarea bugetului de venituri si cheltuieli sunt de competenta AGA, pe cand stabilirea directiilor principale de activitate si de dezvoltare ale societatii sunt de competenta Consiliului de Administratie.

Previziunea se prezinta sub urmatoarele forme:

* Previziune strategica pe termen mediu si lung se refera la aspectele competitionale, tehnologice si strategice ale conducerii societatii si implica un orizont de timp mai indelungat (plan de administrare, plan de management);
* Previziune pe termen scurt consta in intocmirea de bugete de venituri si cheltuieli anuale.

Planului de administrare este elaborat pentru perioada de mandat a Consiliului de Administratie ce cuprinde principalele strategii, pentru realizarea indicatorilor si criteriilor de performanta.

Antibiotice SA Iasi realizeaza un plan de afaceri pentru o perioada de 4 ani *si* orientarile strategice pentru perioada suplimentara de 4 ani, care prezinta directiile de dezvoltare ale societatii.

Previziunile ce stau la baza acestor documente reprezinta o estimare a evolutiei societatii in momentul intocmirii acestuia, pe baza conditiilor si datelor de fundamentare avute in vedere la estimarea indicatorilor si pe baza datelor centralizate de la compartimentele de specialitate din cadrul companiei.

In concordanta cu prevederile planului de afaceri (administrare), societatea elaborează anual bugetul de venituri și cheltuieli, care este supus avizarii Consiliului de Administratie si aprobării AGA conform prevederilor legale.

Bugetul anual de venituri si cheltuieli fundamenteaza nivelul indicatorilor conform prevederilor legale aplicabil pentru respectivul an financiar si este insotit si de o prognoza a indicatorilor pentru urmatorii doi ani.

Bugetul de Venituri si Cheltuieli precum si aspecte privind directiile prioritare ale programului de investitii pentru anul in curs se publica pe pagina de internet a societatii, in cadrul materialelor aferente sedinței AGA in care este supus spre aprobare proiectul de buget.

Prognoza indicatorilor pentru urmatorii doi ani ulteriori celui pentru care se pregateste bugetul anual se actualizeaza in conformitate cu legislatia in vigoare in momentul intocmirii bugetelor aferente acestor ani.

Toate aceste proiectii sau estimari privind activitatea societatii se vor subscrie obiectivelor si strategiei stabilite de Consiliul de Administrație si se vor baza pe variabilele cele mai recente, disponibile la nivel macro, sectorial si la nivel de companie.

Conducerea executiva monitorizeaza lunar executia bugetului pentru anul in curs, cu scopul de a analiza performanta actuala comparativ cu bugetul anului in curs si implicit de a determina gradul de realizare a obiectivelor, dar si de a initia actiuni in cazul in care se inregistrează deviatii negative.

In acest proces de monitorizare, Antibiotice SA Iasi are in vedere rezultatele financiare inregistrate de la inceputul anului financiar si previziunile pentru restul anului

Politica privind previziunile poate fi revizuita si/sau actualizata ori de cate ori este necesar, cu respectarea reglementarilor legale aplicabile sau in cazul aparitiei unor reglementări ori dispozitii legale obligatorii privind obiectul politicii.